'U laghe Bajkal se spànne jndre 'na vanne sceologgecamènde assaje 'ngasenate; tène 'na vanne de sprofunnamènde (fosse tettoneche) assaje profunne ('a criptodepressione pòte arrevà a quase 1.200 m d'abbasce a 'u levèlle d'u mare, date ca 'u pile de l'acque d'u laghe se iacchije a cchiù o mène 450 m s.l.m.), e jè circunnate da piccele catene monduose ca se allongane totte 'ndorne a le coste sove: monde d'u Bajkal, monde d'u Barguzin, monde Primorskij, monde Chamar-Daban, monde Ulan-Burgasy e, a 'u punde settendrionale estreme, l'Ìrtechiane Stanovoj.